Odense Adresse-Contoirs Efterretninger, 1848-01-31
Til dette Øiemeed tilsigte Vi at indføre fælleds Stænder for Vort Kongerige Danmark og Vore Hertugdømmer Slesvig og Holsteen, hvilke regelmæssigen til visse Tider med bestemte Mellemrum skulle, i lige Antal fra Vort Kongerige og fra bemeldte Vore Hertugdømmer forsamle sig afvexlende i Vort Kongerige og i vore Hertugdommer paa de Stæder, som nærmere dertil bestemmes. De Rettigheder, som Vi under de nærmere Bestemmelser, der ville blive at fastsætte i Forfatningsloven, ville tillægge disse Stænder skulle bestaae i en besluttende Medvirkning ved Forandringer i Skatterne og ved Finantsbestyrelsen, saavelsom ved Udgivelsen af Love, der angaae Kongerigets og Hertugdommernes fælles Anliggender. Derhos ville Vi tilstede bemeldte Stænder, til Os allerunderdanigst at indgive Andragender angaaende saadanne Gjenstande for deres Virksomhed, som umiddelbart berøre Kongerigets og Hertugdømmernes fælleds Jnteresser. Ved denne stændiske Forfatning, hvilken Vi ville indføre af fri Kongelig Magtfuldkommenhed, skal Jntet, forandres enten i de almindelige Anordninger af 28 Mai 1831 eller i Forordningerne af 15 Mai 1834 angaaende Provindsialstændernes Jndretning i Vort Kongerige og i Vore Hertugdommer Slesvig og Holsteen, eller i disse Hertugdommers nuværende Forbindelse, i Vore Hertugdommer Holsteens og Lauenborgs Forhold til det Tydske Forbund, eller i det sidstnævnte Hertugdommes Forfatning, og ei heller i den ved Forordningen af 8de Marts 1845 indførte Jndretning af Althinget for Vort Land Jsland. Endelig skal Forfatningsloven indeholde passende Bestemmelser for at beskytte saavel det danske som det tydske Sprog i de vedkommende Districter af Hertugdømmet Slesvig. Forinden Vi give de Bestemmelser, der blive at optage i Forfatningsloven, Lovskraft, skulle de blive forelagte indsigtsfulde og erfarne Mænd, som nyde deres Medborgeres Agtelse og Tillid, til fælleds omhyggelig Overveielse. Valget af det overveiende Fleertal af disse Mænd ville Vi, for at give Vore kjære og troe Undersaatter et Beviis paa Vor allerhøieste Tillid, overlade til de forskjellige Klasser af de valgte Medlemmer af Provindsialstænderforsamlingen, saavelsom til Geistligheden, Prælaterne og det possessionerede Ridderskab i Vore Hertugdømmer Slesvig og Holsteen, og til Consistorium ved Universiteterne i Kjøbenhavn og Kiel. Til denne Ende skulle, hvad for det Første Vort Kongerige Danmark angaaer, de for Vor Kongelige Residentsstad Kjøbenhavn og de øvrige Kjøbstæder til Medlemmer af Vor troe Provindsialstænderforsamling for Sjællands, Fyens og Lolland-Falsters Stifter valgte Deputerede udnævne af deres Midte tre, de Deputerede for Sædegaardseierklassen i de nævnte Stifter af deres Midte to, de Deputerede for de mindre Landeiendomsbesiddere i samme Stifter af deres Midte to, de til Medlemmer af Vor tro Provindsialstænderforsamling for Nørrejylland for Kjøbstaddistrikterne udnævnte Deputerede af deres Midte to, de Deputerede for Sædegaardseierklassen i denne Provinds af deres Midte to, og de Deputerede for de mindre Landeiendomsbesiddere i samme Provinds af deres Midte ligeledes to, Biskopperne og Provsterne i de førstnævnte Stifter og i det i kirkelig Henseende til Kongeriget hørende Bispedømme over Als og Æro af den hele Geistlighed i hine Stifter og dette Bispedømme to, Biskopperne og Provsterne i Nørrejylland af den hele Geistlighed i denne Provinds og de i kirkelig Henseende dertil hørende Sogne i Hertugdømmet Slesvig to, og Consistoriet ved Kjøbenhavns Universitet af sin Midte Een.